EkBass/fiwiki-20250220-pages-articles huggingface dataset:
HMS Triumph (R16)

HMS Triumph oli Colossus-luokan lentotukialus, joka valmistui vasta toisen maailmansodan loputtua. == Valmistus == Alus tilattiin 1942 Hebburnistä R. & W. Hawthorn Leslie and Companyltä, missä köli laskettiin 27. tammikuuta 1943. Alus laskettiin vesille 2. lokakuuta 1944 ja valmistui vasta 9. huhtikuuta 1946 sille asennettavien uusien järjestelmien toimitusviiveiden vuoksi.Naval- history.net - HMS Triumph == Palvelus == Alus poistettiin palveluksesta 1972 Singaporessa ja siirrettiin Chathamiin reserviin. Alus sijoitettiin 1980 poistolistalle ja myytiin romutettavaksi. ==Lähteet== * * * * === Viitteet === == Aiheesta muualla == * Maritimequest HMS Triumphin kuvagalleria Luokka:Colossus-luokan lentotukialukset Luokka:Hawthorn Leslien valmistamat alukset Luokka:Yhdistyneen kuningaskunnan Korean sodan lentotukialukset
Teen Titans (videopeli)

Teen Titans on Artificial Mind & Movementin kehittämä ja THQ:n julkaisema toimintapeli. Peli julkaistiin vuonna Nintendo GameCubelle, PlayStation 2:lle ja Xboxille. Peli perustuu DC Comicsin sarjakuvaryhmään Teinititaaneihin ja televisiosarjaan Teen Titans. Pelissä on Flint Dillen ja John Zuur Platten käsikirjoittama tarina. == Tarina == Teinititaanit pelaavat videopeliä, mutta joutuvat pelin sisälle pelatessaan sitä. Peliä ohjaa tuntematon pahis ja Teinititaanien on edettävä tasojen läpi etsiessään viimeistä pomovastusta. == Pelaaminen == Tarinatilassa pelaaja ohjaa viittä sankaria taistelussa kenttien läpi. Tarinatilaa voi pelata yksin tai enintään kolmen muun pelaajan kanssa yhteistyöpelissä. Yksinpelissä pelaaja ohjaa yhtä hahmoa kerralla ja tekoäly muuta ryhmää ja pelaaja voi vaihtaa ohjattavaa hahmoa milloin vain. Pelissä on käytössä viisi Teinititaania: Robin, Kyborgi, Raven, Tähtituli ja Petopoika. Tämän myötä pelaaja voi myös vaihtaa hahmoa haluamallaan hetkellä. Jokaisella hahmolla on omat erityisliikkeet ja supervoimat. Lisäksi jokaisen suoritetun tason jälkeen hahmon taitotaso kasvaa. Lisäksi pelissä on mahdollisuus pelata myös rikollisilla ja muilla lukittavilla hahmoilla, mikäli löytää tarinamoodissa piilotettuja esineitä.Teen Titans MobyGames Viitattu 30.7.2009 == Vastaanotto == Peli on saanut GameSpotin arvostelussa arvosanaksi 6.6/10. Peli sai kritiikkiä hitaasta kuvataajuudesta sekä lajityypille ominaisesta itseään toistavuudesta. Kehuja peli sai budjettipeliksi nähden suuresta määrästä sisältöä. Peli on saanut IGN:n arvostelussa arvosanaksi 6/10. == Äänirooleissa == == Lähteet == == Aiheesta muualla == * Luokka:Vuoden 2006 videopelit Luokka:DC Comics -universumiin perustuvat videopelit Luokka:Toimintapelit Luokka:Nintendo GameCube -pelit Luokka:PlayStation 2 -pelit Luokka:Xbox-pelit
Nicolas Clément

Nicolas Clément (myöh. Clément-Desormes) (12. tammikuuta 1779 Dijon - 21\. marraskuuta 1841 Pariisi) oli ranskalainen kemisti ja fyysikko. Clément tutki yhdessä appensa Charles Bernard Desormesin kanssa erityisesti kaasujen termodynamiikkaa. Lisäksi he selvittivät myös Bernard Courtoisin löytämän jodin ominaisuuksia. == Työ == Clément ja Desormes selvittivät muun muassa hiilimonoksidin ja hiilidisulfidin ominaisuuksia. He huomasivat vuonna 1801, että hiilidioksidikaasua johdettaessa hehkuvan hiilloksen yli syntyy hiilimonoksidia. Vuonna 1806 Clément ja Desormes julkaisivat tutkimuksensa typen oksideiden merkityksestä rikkihapon valmistuksessa käytettävässä lyijykammioprosessissa ja esittivät ensimmäisen täysin kemiallisen selityksen katalyyttien toiminnasta. . Bernard Courtois löysi vuonna 1811 jodin ja arveli löytäneensä uuden alkuaineen, mutta ei pystynyt hankkimaan rahoitusta tutkimuksilleen. Tämän vuoksi hän antoi jodin ja sen yhdisteiden ominaisuuksien tutkimisen Desormesille ja Clémentille, joilla oli paremmat mahdollisuudet tutkia niitä. . Vuodesta 1819 Clément toimi kemian professorina Conservatoire national des arts et métiersissä. Samana vuonna hän aloitti tutkimaan kaasujen ominaislämpöjä vakiopaineessa ja vakiotilavuudessa. Hän tapasi myös Sadi Carnot'n, joka kiinnostui Clémentin tutkimuksista ja myöhemmin selvensi ja yleisti Clémentin teorioita. Clément oli ensimmäinen, joka käytti kaloreita lämpöenergian yksikkönä. Clément esitteli kalori-termin esitelmöidessään lämpövoimakoneista vuosina 1819–1824. == Lähteet == Luokka:Ranskalaiset kemistit Luokka:Vuonna 1779 syntyneet Luokka:Vuonna 1841 kuolleet
Löyttymäki

Löyttymäki on kylä Kanta-Hämeen maakunnassa Janakkalan kunnassa. Se sijaitsee noin 20 km itään Janakkalan päätaajamasta Turengista. Sen naapureita ovat pohjoisessa Saloinen, etelässä Jokimaa ja idässä Hämeenlinnan puoleinen Hietoinen (vuoteen 2009 Lammin kuntaa) sekä Hausjärven puoleinen Puujaa. Lännessä kylä rajoittuu paljolti suureen Mallinkaistenjärveen, ja kylän halki virtaa myös Mallasjoki. Löyttymäellä on entinen kartano, jonka omistajiin on 1800-luvulla kuulunut tunnettu professori ja valtiomies Leo Mechelin (1839–1914). Näihin aikoihin kartanon piirissä vaikuttivat myös taidemaalarit Helene Schjerfbeck ja Maria Wiik. Tunnettuja Löyttymäestä kotoisin olevia ovat ainakin taiteilijaprofessori Onni Oja (1909–2004) ja taidemaalari Richard Rautoja (1877–1936)Janakkalan seurakunta . Tutustu hautausmaahan 2008-2014, Richard Rautoja 4-5-116. Kylässä on golfkenttä Peltola Golf. Kauppaa tai muita kaupallisia palveluja ei Löyttymäessä ole ollut sitten 1970-luvun. Myös Löyttymäen koulu lakkautettiin vuonna 2013. ==Lähteet== ==Kirjallisuutta== * * Luokka:Janakkalan kylät
Disney XD

Disney XD on Disney Channelin sisarkanava, joka aloitti toiminnan Suomessa, Ruotsissa, Tanskassa ja Norjassa 12. syyskuuta 2009. Kanavan kuvauksen mukaan Disney XD-kanavalla esitetään pääasiassa pojille tarkoitettua ohjelmistoa, mutta tytötkin otetaan huomioon. Suomessa kanava oli maksullinen. Kanava korvasi Toon Disney ja Jetix-lastenkanavat. Kanavan lähetysaika oli kello 7-23. Disney XD lopetti lähetykset Suomen alueella 31. joulukuuta 2020. Kanava aloitti lähetyksensä Yhdysvalloissa 13. helmikuuta 2009 ja Englannissa 1. syyskuuta 2009. ==Sarjat== * Avengers Assemble * DuckTales * Fairly Odd Parents * Finias ja Ferb * Hulk ja M.Ä.I.S.K.:n agentit * Iron Man: Armored Adventures * Jake Long - amerikkalainen lohikäärme * Jimmy Cool * Johnny Test * Kid vs. Kat * Pokémon: Black and White * Star Wars Rebels * The Avengers: Earth’s Mightiest Heroes * The Super Hero Squad Show * Viiden tähden merielämää * Ultimate Spider-Man * Zackin ja Codyn viiden tähden elämää * Zeke ja Luther * Kaksi Kunkkua * Crash ja Bernstein * Gravity Falls * Packages from planet X * Kick Buttowski * Randy Cunningham 9th Grade Ninja * labrats ==Elokuvat== *Rottatouille *Jump in! *Diamond Dog Caper *Keisarin uudet kuviot 2: Kronkin uudet kuviot *Sisäinen sankari *Skyrunners == Katso myös == * Disney Channel * Toon Disney * Playhouse Disney * Jetix * Disney Cinemagic * Disney Junior == Lähteet == == Aiheesta muualla == * Suomenkielinen kotisivu * Ruotsinkielinen kotisivu * Tanskankielinen kotisivu * Norjankielinen kotisivu * Kanavan Pohjoismaalainen kotisivu * Disney XD Eurooppa * Luokka:Vuonna 2009 perustetut televisiokanavat
Constantine (videopeli)

Constantine on Bits Studiosin ja SCi Gamesin kehittämä sekä THQ:n julkaisema toimintaseikkailu- ja kolmannen persoonan ammuntapeli. Peli perustuu DC Comicsin sarjakuvaan Hellblazer ja sen pohjalta tehtyyn elokuvaan Constantine. Pelin julkaistiin vuonna 2005 Microsoft Windowsille, PlayStation 2:lle ja Xboxille.Constantine game profile IGN Viitattu 30.7.2009 Pelaaja pelaa Constantinella, joka aikoo saada selville miten ja miksi demonit ovat kyenneet fyysisesti saapumaan maaplaneetalle vaikka sen kieltää muinainen laki. Constantinella on käytössä useita pyhiäaseita ja esineitä, kaksoisrevolveristä pyhään vesipommiin. Pelaaja kohtaa useanlaisia demoneita ja on velvollinen matkustamaan helvettiin, joka muistuttaa liekeissä ja mädäntyneenä olevaa ihmisten maailmaa.Constantine MobyGames Viitattu 30.7.2009 == Lähteet == Luokka:DC Comics -universumiin perustuvat videopelit Luokka:Toimintaseikkailupelit Luokka:Kolmannen persoonan ammuntapelit Luokka:Vuoden 2005 videopelit Luokka:Windows-pelit Luokka:PlayStation 2 -pelit Luokka:Xbox-pelit
Saloinen (Janakkala)

Saloinen on jo keskiajalla perustettu Janakkalan kirkkopitäjään kuulunut suomalainen maalaiskylä Janakkalassa Kanta-Hämeen maakunnassa Etelä-Suomen läänissä. Se on noin 15 kilometriä itään Janakkalan päätaajamasta Turengista. Saloisten naapureita ovat etelässä Löyttymäen kylä ja lännessä järvien takana Tyry, pohjoisessa Lempelto ja idässä Hämeenlinnan (vuoteen 2009 Lammin kuntaa) puoleiset Arrankorpi ja Perinkää. Koulua ei ole Saloisilla toiminut sitten vuoden 1967, nykyisin peruskoululaiset suorittavat ala-asteen Löyttymäessä sekä Heinäjoella ja yläasteen Turengissa. Saloisilla sijaitsee Lempellonjärvi, jonka vuoksi se on suosittua kesämökkiseutua. Saloisilla sijaitsee kotimuseo Kivikellarinmäki ja Harjulan matkailutila. Saloisten korkein kohta on Kiialankallio, 164,9 m. Palveluista yhä toimiva on Eerolan kyläkauppa. Tunnettuja Saloisilta kotoisin olevia on ainakin professori Olavi Borg. Saloisilla syntyivät myös veljekset kansanedustaja Pekka Löyttyniemi, kaupunkineuvos Heikki Löyttyniemi ja päätoimittaja Veikko Löyttyniemi. Aikanaan 1940-luvulla Saloisilla teki eläinaiheisia pienoisveistoksia Anton Ravander-Rauas.Peltotalo, P.: "Saloksilta", Saloisten kyläyhdistys r.y., 2006 == Lähteet == Luokka:Janakkalan kylät
Ferentium

Ferentium tai Ferentum voi tarkoittaa useaa eri paikkakuntaa: * Ferentium, Rooman lähellä * Ferentium, etruskikaupunki, keisari Othon syntymäkaupunki * Ferentium, latinalainen kaupunki jonka tarkkaa sijaintia ei tiedetä * Ferentium, samnilainen kaupunki jonka tarkkaa sijaintia ei tiedetä * Ferentium, keskiaikainen kaupunki Apulia == Lähteet == *
Ferentium (Etruria)

Ferentium oli etruskikaupunki Etruriassa. Se oli keisari Othon syntymäkaupunki. Kaupunki tuhoutui 1000-luvulla. Kaupungista on jäänyt jäljelle osia kaupunginmuurista ja muita raunioita. Tärkein näistä on kaupungin teatteri. == Lähteet == * Luokka:Arkeologiset kohteet Italiassa Luokka:Etruskien kaupungit Luokka:Regio VII Etrurian kaupungit Luokka:Viterbon maakunta
Vintala

Vintala on suomalainen maalaiskylä Etelä-Suomen läänissä, Varsinais-Suomen maakunnassa, Liedon kaupungissa. Kylä sijaitsee noin 5 km pohjoiseen Liedon kirkonkylästä ja 2 km etelään Liedon asemalta. Peruskoulun luokkia 1–6 käydään Pahkamäen koulussa Liedon asemalla. Peruskoulun luokilla 7–9 kouluna on Liedon keskuskoulu. Vintalassa ei ole enää palveluja. Naapurikylä Aurajoen vastarannalla on Nautela, jossa sijaitsevat Nautelan kartano ja siihen liittyvä Nautelankoski Aurajoessa. Vintala on ollut asuttu jo kivikaudella, alue on vanhaa merenrannikkoa. Vuonna 1540 kylässä oli kuusi taloa. == Lähteet == Luokka:Liedon kylät
Turkhauta

Turkhauta on kylä Hausjärven kunnassa. ==Sijainti ja etäisyydet== Turkhauta sijaitsee seututie 290:n eli vanhan Hyvinkää–Hämeenlinna-maantien varrella. Turkhauta rajoittuu pohjoisessa ja idässä Janakkalan kuntaan rajanaan Puujoki. Hausjärven hallinnollinen keskustaajama Oitti sijaitsee noin 11,5 km itä- kaakkoon, Hausjärven kirkonkylä noin 7,8 km kaakkoon ja Riihimäen kaupunki noin 9 km etelään. Hausjärveen kuuluva Ryttylä, joka sijaitsee pääradan varrella, on noin 3 km länteen Turkhaudasta. ==Historia== Turkhaudan nimi oli aiemmin Hausteturku ja se sai nimensä majavista saatavasta ihmelääkkeestä, hausteesta. Hausteen uskottiin mm. lisäävän sukupuolista kyvykkyyttä ja auttavan erilaisiin tauteihin. Myös Hausjärvi on saanut nimensä hausteesta. 20\. maaliskuuta 1849 Suomen tie- ja vesikulkulaitosten insinöörikunnan päällikkö Alfred Stjernvall ehdotti rautatien rakentamista Helsingistä Turkhautaan. Hänen ehdotuksensa mukaan rautatie olisi toteutettu hevosvetoisena. Tutkimusten tuloksena vuonna 1851 valmistunut ratasuunnitelma toteutettiin kuitenkin välille Helsinki–Hämeenlinna. Noin kolmen kilometrin päästä Turkhaudan sivuuttava rata rakennettiin vuosien 1857–1862 aikana ja hevosien sijasta siinä ajettavien junien voimanlähteeksi hankittiin höyryvetureita. ==Palvelut ja nähtävyydet== Turkhaudan ala-aste lakkautettiin 1990-luvulla ja nykyisin alue kuuluu Ryttylän koulupiiriin. Kauppa, posti ja ravintola ovat nekin lopettaneet toimintansa. Kesäisin Turkhaudalla on teatteriesityksiä Miinan Monttu -nimisessä katetussa ulkoilmateatterissa. Turkhaudan läheisyydessä on tunnettu Kolmilammin tanssilava. Turkhaudalla on viime vuosien aikana kunnostettu Turkhaudan järveä. Sinne on suunniteltu luontopolkua ja lintutorneja. ==Lähteet== * Google Maps *Hausjärven karttapalvelu *Kolmilammin lava *Silmun sanomat – Miinan montun äänenkannattaja * Luokka:Hausjärven kylät
Kiipula (Janakkala)

Kiipula on kylä Janakkalan kunnassa Kanta-Hämeen maakunnassa. Se sijaitsee noin viisi kilometriä etelään Janakkalan päätaajamasta Turengista. Kiipula kuuluu pääosin Leppäkosken koulupiiriin ala-asteen osalta ja yläaste on jaettu Turengin ja Tervakosken kesken. Kiipula tunnetaan parhaiten Kiipulasäätiön koulutus- ja kuntoutuskeskuksesta, jonka nimi on myös Kiipula. == Aiheesta muualla == * Kiipula; Janakkalan kunta Luokka:Janakkalan kylät
HMCS Magnificent

HMCS Magnificent oli Britannian kuninkaalliselle laivastolle valmistettu ja Kanadan ostama Majestic-luokan lentotukialus. == Valmistus == Alus tilattiin Harland and Wolffilta Belfastista Pohjois-Irlannista, missä köli laskettiin 29. heinäkuuta. Alus laskettiin vesille 16. marraskuuta 1944 ja valmistui 21. toukokuuta 1958.Gardiner, Robert s. 22Chesneau, Roger s.59 Alus siirrettiin valmistuessaan Kanadan laivastolle korvaamaan Colossus-luokan lentotukialus HMCS Warrior. Alus oli useassa eri tehtävässä sekä lentokonein että helikopterein varustettuna lentotukialuksena. == Palvelus == Laivaston ollessa harjoituksissa 20. maaliskuuta 1949 Karibianmerellä 32 Magnificentin lentokoneiden käsittelijää kieltäytyi aamun siivouspalveluksesta erilaisiin epäkohtiin vedoten. Aluksen kapteeni pyrki maltilliseen ongelmanratkaisuun keskustellen epäkohdista ja välttäen kutsumasta tapahtumaa kapinaksi, joka olisi aiheuttanut siihen osallistuneille vakavia seurauksia. Lähes samanaikaisesti vastaava tilanne syntyi HMCS Crescentillä Nanjingissa Kiinassa ja HMCS Athabaskanilla Manzanillossa Meksikossa. Niidenkin kapteenit pyrkivät maltilliseen tilanteen ratkaisemiseen. Alus osallistui Suezin kriisiin kuljettamalla alueelle joukkoja ja kalustoa. Alus siirsi sinne muun muassa suurimman osan kanadalaisista rauhanturvaajista ja heidän kalustostaan. Alus poistettiin 1956 palveluksesta ja palautettiin seuraavana vuonna Kuninkaalliselle laivastolle. Alus sijoitettiin reserviin ja romutettiin 1965. ==Lähteet== * * * * === Viitteet === == Aiheesta muualla == * Kanadan laivasto eilen ja tänään kuvagalleria: HMCS Magnificent * HMCS Magnificent * Luutnantti Robert Grenierin kokemuksia HMCS Magnificentilla Luokka:Kanadan laivaston Majestic-luokan lentotukialukset Luokka:Harland and Wolffin valmistamat alukset Luokka:Kanadalaiset kylmän sodan lentotukialukset
SmartLynx Airlines

SmartLynx Airlines on tilauslentoyhtiö, jonka kotipaikka on Riian lentoasema Latviassa. Se operoi erityisesti lyhytkestoista tilauslentoliikennettä, esimerkiksi jos jonkun lentoyhtiön kone on mennyt epäkuntoon, yhtiö voi vuokrata korvaavan koneen SmartLynx Airlinesiltä. Yhtiö operoi myös bisnes- ja VIP-lentoja. == Historia == Lentoyhtiö perustettiin vuonna 1992 nimellä LatCharter, ja se aloitti toimintansa vuonna 1993. Yhtiö perustettiin liikennöimään tilauslentoja Riiasta, ja se aloitti toimintansa vuokratulla Tupolev Tu-134B -koneella. Vuoden 2008 syksyllä yhtiön nimeksi vaihtui SmartLynx Airlines. == Laivasto == Yhtiön laivasto koostuu seuraavista lentokoneista: * 14 Airbus A320-200 * 2 Airbus A321-200 == Lähteet == == Aiheesta muualla == *Yhtiön kotisivu Luokka:Latvialaiset lentoyhtiöt
Patrik Ringborg

Patrik Ringborg (1. marraskuuta 1965) on ruotsalainen kapellimestari. Hän on johtanut yli 80 oopperaa, erikoistunut etenkin Wagnerin ja Straussin musiikkiin. == Lähteet == == Aiheesta muualla == * Patrik Ringborgia esittelevä kotisivu Luokka:Ruotsalaiset kapellimestarit Luokka:Vuonna 1965 syntyneet Luokka:Elävät henkilöt
Michael May

Michel "Michael" May (s. 18. elokuuta 1934 Stuttgart, Saksa) on entinen sveitsiläinen Formula 1 -kuljettaja. Hän osallistui kolmeen Formula 1 -osakilpailuun kilpaillen Lotuksesta muunnellulla Scuderia Colonia -autolla. Hän oli 11. Ranskan GP:ssä ja keskeytti Monacon GP:ssä. Hän lopetti uransa Saksan GP:n harjoituksissa sattuneen onnettomuuden jälkeen ja ryhtyi insinööriksi kehittäen uudistetun polttoainesysteemin Porschelle ja Ferrarille. == Lähteet == Luokka:Sveitsiläiset Formula 1 -kuljettajat Luokka:Ferrarin henkilöstö Luokka:Vuonna 1934 syntyneet Luokka:Elävät henkilöt
Timmy Mayer

Timothy Mayer (22. helmikuuta 1938 – 28. helmikuuta 1964) oli yhdysvaltalainen Formula 1 -kuljettaja. Hän osallistui ainoastaan vuoden 1962 Yhdysvaltain GP:hen, jossa hän keskeytti. Hän ei saavuttanut pisteitä. Mayerin veli Teddy oli yksi McLarenin osaomistajista. Tim menehtyi vuonna 1964 Tasmanian kilpailun harjoituksissa sattuneessa onnettomuudessa. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1938 syntyneet Luokka:Vuonna 1964 kuolleet
John Pius Boland

John Mary Pius Boland (16. syyskuuta 1870 - 17\. maaliskuuta 1958) oli irlantilainen nationalistipoliitikko, tennispelaaja ja olympiavoittaja. == Opiskelu ja poliitikon ura == Boland opiskeli kahdessa katolisessa yksityiskoulussa, joiden kummankin vaikuttajana toimi John Henry. Myöhemmin hän opiskeli myös lakia Oxfordin Christ Churchissa ja Bonnissa Saksassa. Jälkimmäisessä hän oli oppilaskunnan hallituksen jäsen. Boland istui 1900-luvun alussa Yhdistyneen kuningaskunnan parlamentissa parlamentaristipuolueessa. == Urheilu == Boland kilpaili kummassakin tennistapahtumassa Ateenan olympialaisissa 1896 ja myös voitti ne. Hän vieraili olympialaisten aikaan Ateenassa ystävänsä luona, ja tämä sai hänet osallistumaan kisoihin. Boland voitti kaksinpelin pikaisesti pelasi nelinpelissä yhdessä kaksinpelin ensimmäisellä kierroksella peittoamansa Saksan Friedrich Traunin kanssa. == Lähteet == == Aiheesta muualla == * Luokka:Irlantilaiset poliitikot Luokka:Brittiläiset poliitikot Luokka:Brittiläiset olympiavoittajat Luokka:Brittiläiset tennispelaajat Luokka:Irlantilaiset tennispelaajat Luokka:Yhdistyneen kuningaskunnan alahuoneen jäsenet Luokka:Vuonna 1870 syntyneet Luokka:Vuonna 1958 kuolleet
All Shall Fall

__NOTOC__ All Shall Fall on Immortalin kahdeksas studioalbumi. Se julkaistiin 25. syyskuuta 2009 levymerkillä Nuclear Blast. Albumi debytoi Suomen virallisen listan sijalla 20. == Kappaleet == Kaikki kappaleet säveltänyt Abbath & sanoittanut Demonaz, ellei toisin mainittu. # # # # # # # == Kokoonpano == * Abbath Doom Occulta – kitara, laulu * Apollyon – basso * Horgh – rummut == Arvostelut == * About.com: About.com: Album review * Allmusic: Allmusic review * Blabbermouth: 7/10Blabbermouth: CD Review * Imperiumi.net: Imperiumi.net: Levyarvio * Metalliluola: 7–/10Metalliluola: Levyarvio * Pitchfork Media: 7.1/10Pitchfork Media: Album review * Soundi: Soundi: Levyarvio == Lähteet == == Aiheesta muualla == * * * http://www.immortalofficial.com/index2.html Luokka:Vuoden 2009 albumit Luokka:Immortalin albumit
Kara (Hausjärvi)

Kara on kylä Hausjärvellä. == Historia == Karassa sijaitsevan Karan kartanon alueella on saattanut olla asutusta jo 1300-luvulta lähtien. Kartano oli alkujaan kylän ainoa kantatila, josta sittemmin on isojaon jälkeen lohkottu muut kylän tilat. Kartano oli aikoinaan myös kylän keskus ja se hallitsee edelleenkin kylän maisemaa. Kartanon pihapiirissä sijiatsevassa Penttilän päärakennuksessa aloitti vuonna 1932 Karan Kutomo. Kutomo lopetti toimintansa 1980-luvun alussa tapahtuneen tulipalon jälkeen. Senaatin päätöksellä muodostettiin 1909 Riihimäestä itsenäinen kirkkoherrakunta, johon liitettiin Karan ja Herajoen kylät sekä osa Arolammin kylästä ja myöhemmin Ryttylän eteläosa. Riihimäen seurakunta muodostui 1922, jolloin Riihimäki myös erosi Hausjärvestä itsenäiseksi kauppalaksi. Karan ja Ryttylän asukkaat anoivat 1927 siirtoa takaisin Hausjärven kuntaan. Kylät liitettiin jälleen osaksi Hausjärveä lopulta vasta 1945. Karaan tuli sotavuosina myös evakkoja Karjalasta ja heidän ansiosta syntyi yli kaksikymmentä uutta tilaa. Karaan rakennettiin 1900-luvun alussa myös koulu, joka sijaitsee Vanhan Hämeentien (nyk. seututie 290) ja Karantien (yhdystie 2891) risteyksessä. Koulu lakkautettiin Hausjärven kunnan päätöksellä vuonna 2015. Karaan perustettiin 1917 lasitehdas, joka sai yhtiökumppanikseen hämeenlinnalaisia, riihimäkeläisiä ja helsinkiläisiä liikemiehiä. Suomen sisällissota keskeytti tehtaan toiminnan 1918, mutta tuotanto jatkui seuraavana vuonna sodan loputtua. Lasitehdas lopetti toimintansa 1921 ja yhtiö konkurssihakemuksensa. Purettavaksi joutuvan tehdasrakennuksen irtaimistoineen osti Riihimäen Lasi. == Liikenneyhteydet ja etäisyydet == Karan kylää sivuuttaa seututie 290 ja sinne päättyy Riihimäen Haapahuhdasta alkava yhdystie 2891. Hausjärven kuntakeskukseen Oittiin on Karasta matkaa kolmisentoista kilometriä. Ryttylän taajamaan on matkaa vajaa seitsemän kilometriä ja siellä sijaitsee myös lähin rautatieasema. Lähin kaupunki on Riihimäki. == Lähteet == Luokka:Hausjärven kylät
Dionýsios Kásdaglis

Dionýsios tai Dimítrios Kásdaglis (, 10. lokakuuta 1872 Salford, Yhdistynyt kuningaskunta - 1931) oli egyptinkreikkalainen tennispelaaja ja olympiamitalisti, joka oli kotoisin Aleksandriasta ja edusti siellä toimivaa urheiluseuraa. Hän osallistui Ateenan olympialaisiin 1896, joissa hän oli mukana kummassakin tennisturnauksessa. Kásdaglis selvisi finaaliin niissä mutta hävisi kummatkin. Kaksinpelissä hänet kukisti Yhdistyneen kuningaskunnan John Pius Boland. Kásdaglis pelasi nelinpelissä Dimítrios Petrokókkinoksen kanssa. Kansainvälinen olympiakomitea laskee hänet kreikkalaiseksi kaksinpelin tilastoissa mutta egyptiläiseksi nelinpelissä, joten pari oli sekapari. He selvittivät tiensä finaaliin, jossa tie nousi pystyyn Kásdagliksen kaksinpelissä voittanutta Bolandia sekä saksalaista Friedrich Traunia vastaan. Kásdaglis osallistui myös Ateenan välikisoihin 1906, joissa hän voitti hopeaa nelinpelissä yhdessä Ioánnis Bálliksen kanssa. Samoissa kisoissa hän osallistui myös kaksin- ja sekanelinpeleihin, joissa hän ei kuitenkaan voittanut mitaleita. Myös Dionisioksen veli Xenofón oli tennispelaaja. Dionýsioksella oli myös Yhdistyneen kuningaskunnan kansalaisuus. == Lähteet == * Luokka:Egyptiläiset olympiamitalistit Luokka:Egyptiläiset tennispelaajat Luokka:Kreikkalaiset olympiamitalistit Luokka:Kreikkalaiset tennispelaajat Luokka:Vuonna 1872 syntyneet Luokka:Vuonna 1931 kuolleet
Uudet-Alankomaat

Uudet-Alankomaat () oli Alankomaiden siirtokunta ja myöhemmin siirtomaa Pohjois-Amerikan itärannikolla. Se perustettiin virallisesti vuonna 1621. Siirtomaan pääpaikka oli Hudsonjoen suulla sijainnut Uusi Amsterdam, jonka englantilaiset myöhemmin nimesivät New Yorkiksi.https://www.newnetherlandinstitute.org/education/for-students/fun- re/what-was-new-netherland/what-was-new-netherland/ Englanti liitti Uudet- Alankomaat osaksi omia siirtokuntiaan vuonna 1664, mikä johti toiseen Englannin–Hollannin sotaan. Alankomaat hyväksyi Uusien-Alankomaiden liittämisen osaksi Englantia virallisesti vasta vuonna 1667, jolloin Alankomaat ja Englanti sopivat Bredan sopimuksessa, että Englanti saisi Uudet- Alankomaat itselleen ja Alankomaat saisivat Surinamen siirtokunnan.http://www.coins.nd.edu/ColCoin/ColCoinIntros/NNHistory.html == Lähteet == == Aiheesta muualla == *
Mandoliinimies

Mandoliinimies on Hectorin eli Heikki Harman levyllä Nostalgia levyttämä kappale vuodelta 1972. Hän on itse säveltänyt ja sanoittanut kappaleen, sovitus on Pirjo Bergströmin ja Matti Bergströmin. Kappale on Hectorin tunnetuimpia ja se löytyy esimerkiksi hänen kokoelmaltaan Parhaat (1999). Luokka:Vuoden 1972 kappaleet Luokka:Hectorin kappaleet
Kerkkola

Kerkkola on kylä Janakkalassa Kanta-Hämeen maakunnassa Etelä-Suomen läänissä. Se on aivan Janakkalan päätaajaman Turengin vieressä. Professori Kaarlo Kerkkonen ja jousiampuja Maire Lindholm ovat kotoisin Kerkkolasta. Luokka:Janakkalan kylät
Xenofón Kásdaglis

Xenofón Kásdaglis (; 27. helmikuuta 1880 Aleksandria, Egypti - 2\. toukokuuta 1943 Manchester, Yhdistynyt kuningaskunta) oli kreikkalais-brittiläinen tennispelaaja ja mitalisti Ateenan välikisoista 1906. Hän syntyi Egyptissä, mutta muutti nuorena Englantiin, jossa hänen isänsä työskenteli puuvillamyyjänä. Kásdaglis voitti tennisurallaan nelinpelissä Ranskan- mestaruuden ja sekanelinpelissä yhdessä Charlotte Cooperin kanssa sekanelinpelin Englannin-mestaruuden. Ateenan välikisoissa Kásdaglis osallistui sekä kaksin-, nelin- että sekanelinpeleihin. Kaksinpelissä hän sijoittui yhdeksänneksi, mutta hän voitti mitalin kummassakin nelinpelissä. Myös Xenofónin veli Dionýsios oli tennispelaaja. == Lähteet == *Kásdagliksen profiili sportsreference.com-sivustolla Luokka:Brittiläiset tennispelaajat Luokka:Kreikkalaiset tennispelaajat Luokka:Vuonna 1880 syntyneet Luokka:Vuonna 1943 kuolleet
Konstantínos Paspátis

Konstantínos Paspátis (, 5. kesäkuuta 1878 Liverpool, Yhdistynyt kuningaskunta - 14\. maaliskuuta 1903 Ateena) oli kreikkalainen tennispelaaja ja olympiamitalisti. Hän osallistui Ateenan olympialaisiin 1896, joissa hän pelasi sekä kaksin- että nelinpeleissä. Kaksinpelissä hän voitti pronssia jaetulla sijalla unkarin Momčilo Tapavican kanssa, sillä turnauksessa ei pelattu pronssiottelua. Paspátis ja hänen parinsa Evángelos Rállis hävisivät heti ensimmäisellä kierroksella ja jakoivat neljännen sijan yhdessä toisen kreikkalaisparin kanssa. Luokka:Kreikkalaiset olympiamitalistit Luokka:Kreikkalaiset tennispelaajat Luokka:Vuonna 1878 syntyneet Luokka:Vuonna 1903 kuolleet
Slovakian käsipallomaajoukkue

Slovakian käsipallomaajoukkue edustaa Slovakiaa miesten kansainvälisissä käsipallo-otteluissa. Joukkuetta hallinnoi Slovakian käsipalloliitto. Joukkueen kotipelien peliasu on olkavarsien sinistä raidoitusta lukuun ottamatta kokovalkoinen. Slovakian maajoukkue on noussut varteenotettavaksi käsipallotekijäksi vasta viime vuosina. Joukkue on osallistunut MM- kilpailuihin kahdesti, ja sen paras sijoitus on kymmenes (2009). EM- kilpailuihin joukkue on osallistunut kolmesti, ja kaikilla kerroilla sijoitus on ollut 16:s. == Historia == === Sijoitukset MM-kilpailuissa === * 2009: 10. * 2011: 17. === Sijoitukset EM-kilpailuissa === * 2006: 16. * 2008: 16. * 2012: 16. == Lähteet == == Aiheesta muualla == * Slovakian käsipalloliiton kotisivut * Profiili joukkueen pelaajista national-handball-teams.com:issa Käsipallomaajoukkue Luokka:Käsipallomaajoukkueet
Coca-Cola Park

Coca-Cola Park, alkuperäiseltä nimeltään Ellis Park Stadium, on stadion Johannesburgin kaupungissa Etelä-Afrikassa. Se on rugby unionin ja jalkapallon käytössä. Vuonna 2008 stadion solmi sopimuksen virvoitusjuomayhtiö Coca-Colan kanssa ja samalla sen nimi muutettiin. Stadion on uudelleenrakennettu vuonna 1982 ja se sijaitsee 1 753 metrin korkeudella merenpinnasta. Stadionilla pelattiin vuonna 2009 jalkapallon Maanosaliittojen cupin loppuottelu ja vuotta myöhemmin jalkapallon maailmanmestaruuskilpailujen otteluita. Stadionilla pelattiin vuoden 1995 rugbyn maailmanmestaruuskilpailujen loppuottelu, jossa isäntämaa Etelä-Afrikka voitti ensimmäisen rugbyn maailmanmestaruutensa. == Lähteet == == Aiheesta muualla == *Stadionin virallinen sivusto Luokka:Etelä- Afrikan jalkapallostadionit Luokka:Johannesburgin urheilu
Maltan käsipallomaajoukkue

Maltan käsipallomaajoukkue edustaa Maltaa miesten kansainvälisissä käsipallo- otteluissa. Joukkuetta hallinnoi Maltan käsipalloliitto. Joukkue pelaa kotipelinsä kokopunaisessa ja vieraspelinsä kokovalkoisessa asussa. Maltan käsipallomaajoukkue on tyypillisesti pelannut joka toinen vuosi järjestettävässä Challenge Trophyssä. Joukkueen pelaajat valikoidaan yleensä kotimaan neljästä eri seurasta. ==Aiheesta muualla== *Maltan käsipalloliiton kotisivut Luokka:Maltan urheilu Luokka:Käsipallomaajoukkueet
Friedrich Traun

Friedrich Adolph Traun (29. maaliskuuta 1876 Wandsbek - 11\. heinäkuuta 1908 Hampuri) oli saksalainen yleisurheilija, tennispelaaja ja olympiavoittaja. Hän osallistui Ateenan olympialaisiin 1896, joissa hän voitti kultaa tenniksen nelinpelissä yhdessä brittiläisen John Pius Bolandin kanssa. Hän kilpaili myös kaksinpelissä, jossa Boland pudotti hänet jo ensimmäisellä kierroksella. Yleisurheilussa Traun oli mukana 100 metrin juoksun alkuerissä. Hän sijoittui kolmanneksi omassa erässään eikä päässyt finaaliin. Traun varttui vauraassa perheessä ja hänen isänsä oli liikemies. Hän muutti olympiavoittonsa jälkeen Yhdysvaltoihin muutamaksi vuodeksi, kunnes palasi takaisin Saksaan. Hänet löydettiin kuolleena hampurilaisesta hotellihuoneesta. Uskotaan, että hän oli tehnyt itsemurhan, koska hän oli moniavioinen. == Lähteet == Luokka:Saksalaiset olympiavoittajat Luokka:Saksalaiset tennispelaajat Luokka:Saksalaiset pikajuoksijat Luokka:Vuonna 1876 syntyneet Luokka:Vuonna 1908 kuolleet
Leonhard Lapin

Leonhard Lapin, kirjailijanimi Albert Trapeezh, (29. joulukuuta 1947 Räpina, Viro, Neuvostoliitto – 28. helmikuuta 2022 Tallinna, Viro) oli virolainen taiteilija, jonka aloja olivat kuvataide, arkkitehtuuri ja kirjallisuus. Hän oli 1900-luvun jälkimmäisen puoliskon merkittävimpiä virolaisia avantgardetaiteilijoita. Lapin oli Viron taideakatemian sommitteluopin professori ja Ehituskunst-lehden ('Rakennustaide') päätoimittaja. Suomessa hän työskenteli vuodesta 1994 Teknillisen korkeakoulun arkkitehtuuriosastolla. Lapinin aiheita kuvataiteen alalla olivat luonnon, koneen ja ihmisen välinen suhde, tyhjyys, visuaaliset prosessit sekä merkkien kielen voima. Hän teki veistoksia, maalauksia, grafiikkaa ja installaatioita. Lapin kuului jo 1970-luvulla Tõnis Vintin piiriin, ja hänen viivakoodiensa on arveltu saaneen herätteitä tästä ornamenteista kiinnostuneesta ”psykogeometrisestä koulukunnasta”.Galerie Anhava viitattu 14.8.2012 Kirjailijana Lapin kirjoitti esseitä, joista on suomennettu kokoelma Pimeydestä valoon. Lapinin retrospektiivi oli esillä Turussa Wäinö Aaltosen museossa 2009. == Kirjalliset teokset == thumb|upright=0.5|left|Lapinin teos Puu on Espoon Tapiolan urheilupuistossa (1991). * == Lähteet == == Aiheesta muualla == * * * Luokka:Virolaiset arkkitehdit Luokka:Virolaiset runoilijat Luokka:Virolaiset taiteilijat Luokka:Virolaiset professorit Luokka:Vuonna 1947 syntyneet Luokka:Vuonna 2022 kuolleet
Loftus Versfeld Stadium

Loftus Versfeld Stadium on rugby- ja jalkapallostadion Pretorian kaupungissa Etelä-Afrikassa. Se toimii Bulls-rugbyjoukkueen kotikenttänä. Stadion sijaitsee 1 214 metrin korkeudella merenpinnasta. Stadionilla pelattiin 1995 rugbyn maailmanmestaruuskilpailujen otteluita. Se on myös yksi 2010 jalkapallon maailmanmestaruuskilpailujen pelipaikoista. Muun muassa Robbie Williams ja Celine Dion ovat järjestäneet konsertteja Loftuksella. == Lähteet == == Aiheesta muualla == *Uusien stadionien esittely Luokka:Etelä-Afrikan jalkapallostadionit Luokka:Pretorian rakennukset ja rakennelmat
Globe Céleste

Globe Céleste oli Pariisin vuoden 1900 maailmannäyttelyn vetonaula. Se oli taivaankantta esittävä 40-metrinen valaistu pallo,Barlett: "The diameter of the globe is a hundred and forty feet [...]" jonka pintaan oli kuvattu mytologian tähtikuvioita. Kuviot loistivat öisin. Pallo sijaitsi maailmannäyttelyyn rakennetussa paviljongissa, jossa oli tähtitiedettä esittelevä näyttely. == Lähteet == * ===Viitteet=== Luokka:Maailmannäyttelyt Luokka:Pariisin rakennukset ja rakennelmat
Tanskan käsipallomaajoukkue

Tanskan käsipallomaajoukkue edustaa Tanskaa miesten kansainvälisissä käsipallo-otteluissa. Joukkuetta hallinnoi Tanskan käsipalloliitto. Joukkueen kotipelien peliasuun kuuluvat punainen paita ja sukat sekä valkoiset housut. Tanskan maajoukkue on voittanut olympiakultaa Rio de Janeirossa 2016 ja Pariisissa 2024. Se on osallistunut MM-kilpailuihin 26 kertaa, ensimmäisen kerran vuonna 1938. Se voitti kultaa kotikisoissaan 2019 ja voitti kultaa myös kolmissa seuraavissa MM-kilpailuissa 2021, 2023 ja 2025. Aiemmin se oli saavuttanut kolme MM-hopeaa vuosina 1967, 2011 ja 2013. EM-kilpailuihin joukkue on osallistunut 15 kertaa, ja vuosina 2008 ja 2012 se voitti Euroopan- mestaruuden. == Saavutukset == === Olympialaiset === * Kultaa: 2016, 2024 * Hopeaa: 2020 === MM-kilpailut === * Kultaa: 2019, 2021, 2023, 2025 * Hopeaa: 1967, 2011 ja 2013 * Pronssia: 2007 === EM-kilpailut === * Kultaa: 2008 ja 2012 * Hopeaa: 2014, 2024 * Pronssia: 2002, 2004, 2006 ja 2022 == Lähteet == == Aiheesta muualla == * Tanskan käsipalloliiton kotisivut Maajoukkue Luokka:Käsipallomaajoukkueet
Seasat

Seasat on merentutkimussatelliitti. Se oli ensimmäinen satelliitti, joka tutki maapallon meriä SAR-tutkan avulla. Seasat-ohjelman päätavoitteita olivat merenpinnan tuulien tutkiminen, merenpinnan lämpötilan ja aallonkorkeuksien mittaaminen, merien sisäisten aaltoliikkeiden kartoittaminen, ilmakehän vesipitoisuuden tutkiminen, merien jääpeitteen sekä merenpohjan muotojen kartoittaminen. Seasat-satelliitti laukaistiin radalleen 26. kesäkuuta 1978. Se ehti välittämään reaaliaikaista mittaustietoa vain 42 päivän ajan, sillä satelliitin sähköjärjestelmät vioittuivat ja Seasat lopetti toimintansa lokakuun 10. päivänä vuonna 1978. Lyhyestä toimintaiästään huolimatta se tarjosi ainutlaatuista tietoa maapallon meristä ja hyviä kokemuksia mikroaaltojen hyödyntämisestä merentutkimukseen. Nykyään Seasat kiertää maapalloa avaruusromuna noin 800 km:n korkeudessa. Seasat on varsin kookas satelliitti, sillä yksistään sen rungon pituus on 21 m. Sylinterimäisen rungon paksuus on 1,5 m. SAR-antennin mitat ovat 2,1 x 10,7 m. Satelliitin massa on 2300 kg. Useat myöhemmin laukaistut tutkimussatelliitit ovat hyödyntäneet Seasatista opittua teknologiaa. Näihin lukeutuvat mm. TOPEX/Poseidon- satelliitti sekä Jason 1 -satelliitti. ==Mittalaitteet ja niiden tutkimuskohteet== * SAR (Synthetic Aperture Radar): merenpinnan, jää- ja lumipeitteen tutkimuksiin * ALT (Radar Altimeter): aallonkorkeuksien mittaaminen * SASS (Seasat-A Satellite Scatterometer): tuulen nopeuden ja suunnan mittaaminen * SMMR (Scanning Multichannel Microwave Radiometer): merenpinnan tuulen nopeus, merenpinnan lämpötila, ilmakehän vesihöyryn pitoisuus, jääpeite * VIRR (Visible and IR Radiometer): pilvien, maanpinnan ja vesialueiden erottelu, merenpinnan lämpötila ==Lähteet== *NASA JPL SEASAT page *NASA JPL Seasat Quicklook *Astronautix Luokka:Tiedesatelliitit
Don E. FauntLeRoy

Don E. FauntLeRoy (s. 5. toukokuuta 1953 Los Angeles, Kalifornia) on yhdysvaltalainen elokuvakuvaaja, -ohjaaja ja -tuottaja, joka on työskennellyt niin tv-sarjojen kuin elokuvien parissa. Vuodesta 1989 vuoteen 2009 mennessä hän on ollut kuvaamassa 50 elokuvaa ja sarjaa. == Filmografia == * Young Hearts Unlimited (1998) (ohjaaja) * The Perfect Wife (2001) (ohjaaja) * Today You Die (2005) (ohjaaja) * Seven Days of Grace (2006) (ohjaaja) * Palkkasoturi (2006) (ohjaaja) * Lightspeed (2006) (ohjaaja) * Seven Days of Grace (2006) (tuottaja) * Urban Justice (2007) (ohjaaja) * Anaconda 3: Offspring (2008) (ohjaaja) * Guided (2009) (tuottaja) * Anacondas: Trail of Blood (2009) (ohjaaja) == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1953 syntyneet Luokka:Elävät henkilöt
Yıldız Tilbe

Yıldız Tilbe (s. 17. heinäkuuta 1966) on kurdilainen laulaja. == Diskografia == === Albumit === *Delikanlım - 1994 *Dillere Destan - 1995 *Aşkperest - 1996 *Salla Gitsin Dertlerini - 1998 *Gülüm - 2001 *Haberi Olsun - 2002 *Yürü Anca Gidersin - 2003 *Yıldız'dan Türküler - 2004 *Sevdiğime Hiç Pişman Olmadım - 2004 *Papatya Baharı - 2005 *Tanıdım Seni - 2006 *Güzel - 2008 *Aşk İnsanı Değiştirir - 2009 == Aiheesta muualla == * Viralliset kotisivut Luokka:Turkkilaiset laulajat Luokka:Vuonna 1966 syntyneet Luokka:Elävät henkilöt
Liettuan käsipallomaajoukkue

Liettuan käsipallomaajoukkue edustaa Liettuaa miesten kansainvälisissä käsipallo-otteluissa. Joukkuetta hallinnoi Liettuan käsipalloliitto. Joukkueen kotipelien peliasuun kuuluvat keltainen paita ja vihreät housut. Liettuan maajoukkue on osallistunut maailmanmestaruuskilpailuihin kerran, vuonna 1997, jolloin sen sijoitus oli kymmenes. EM-kilpailuihin Liettua on osallistunut myös kerran: vuonna 1998 joukkue sijoittui yhdeksänneksi. == Aiheesta muualla == *Liettuan käsipalloliiton kotisivut Luokka:Liettuan urheilu Luokka:Käsipallomaajoukkueet
Harmaatuulihaukka

Harmaatuulihaukka (Falco ardosiaceus) on afrikkalainen jalohaukka. == Koko ja ulkonäkö == Linnun pituus on 30–33 cm ja paino 205–255 g (koiras) ja 240–300 g (naaras). Harmaatuulihaukan höyhenpuku on kokonaan liuskeenharmaa ja sen silmät, nokka, vahanahka ja koivet ovat keltaiset. Sukupuolet ovat samanvärisiä. Nuoren linnun puvussa on ruskehtava sävy. == Esiintyminen == Harmaatuulihaukka elää Afrikassa Sahelin alueella, Senegalista lännessä Etiopiaan ja Eritreaan idässä, ja aina Namibian ja Zambian pohjoisosiin asti. Lajin elinympäristön ala on noin 12 miljoonaa neliökilometriä ja maailman populaatio on kooltaan 100 000–1 000 000 yksilöä. Se on enimmäkseen paikkalintu, mutta osa Länsi-Afrikan kannasta suorittaa ajoittain vaelluksia. == Elinympäristö == Harmaatuulihaukka asuu metsissä, puustoisilla ruohomailla ja savanneilla, usein aukeiden tai kulottuneiden alueiden reunoilla. == Lisääntyminen == Pesä on puunkolossa tai jonkun muun linnun vanhassa risupesässä, usein vasarapäähaikaran (Scopus umbretta) pesässä, josta se voi häätää haikaran pois kesken sen pesinnän. Naaras munii 2–5 munaa, joita haudotaan 26–31 päivää. Poikaset lähtevät pesästä lentokykyisinä kuukauden ikäisinä. == Ravinto == Lajin pääravintoa ovat isokokoiset hyönteiset sekä pienet liskot, pikkujyrsijät, linnut, lepakot ja madot. Se on petolinnuksi siitä erikoinen, että sille kelpaavat myös öljypalmun (Elaeis) siemenet. == Lähteet == * Arkive.org === Viitteet === Luokka:Jalohaukat
Monique Tourret

Monique Tourret (o.s. Éwanjé-Épée, s. 11. heinäkuuta 1967 Poitiers, Vienne, Ranska) on entinen ranskalainen yleisurheilija. Hän saavutti 100 metrin aitajuoksussa Euroopan mestaruuden sekä hallikisoissa neljä arvokisamitalia. Monique Tourret, silloiselta nimeltään Éwanjé-Épée, voitti 100 metrin aitajuoksussa juniorien Euroopan mestaruuden vuonna 1985. Stuttgartin EM- kilpailuissa 1986 hän karsiutui välierissä ajalla 13,39; alkuerissä hän juoksi ajan 13,16. Soulin 1988 olympialaisissa hän sijoittui seitsemänneksi ajalla 13,14; välierissä hän juoksi ajan 12,95. Splitin EM-kilpailuissa 1990 hän voitti kultaa ajalla 12,79; välierissä hän juoksi ajan 12,66. Tourret sijoittui Tokion MM-kilpailuissa 1991 neljänneksi ajalla 12,84. Barcelonan 1992 olympialaisissa hän karsiutui alkuerissä ajalla 13,73, ja samoin kävi Helsingin EM-kilpailuissa 1994 (loppuaika 13,29) ja Göteborgin MM-kilpailuissa 1995 (13,13). Atlantan 1996 olympialaisissa hän pääsi ensimmäisistä alkueristä jatkoon ajalla 13,12 mutta karsiutui puolivälierissä ajalla 13,17. Sevillan MM-hallikilpailuissa 1991 Tourret saavutti 60 metrin aitajuoksussa hopeaa ajalla 7,90. Barcelonan MM-hallikilpailuissa 1995 hän sijoittui neljänneksi ajalla 7,98. EM-hallikilpailuissa Tourret saavutti hopeaa Glasgow'ssa 1990 Ranskan ennätyksellä 7,84 ja Genovassa 1992 ajalla 7,99 sekä pronssia Tukholmassa 1996 ajalla 8,09. Haagin EM-hallikilpailuissa 1989 hän sijoittui viidenneksi ajalla 8,22. Monique Tourret voitti Ranskan mestaruuden ulkoradoilla 100 metrin aitajuoksussa vuosina 1989, 1990 ja 1991 sekä sisäradoilla 60 metrin aitajuoksussa vuosina 1991 ja 1992. Hän teki 100 metrin aitajuoksussa kahdesti Ranskan ennätyksen: elokuussa 1989 hän juoksi ajan 12,65 ja kesäkuussa 1990 ajan 12,56. Cindy Billaud sivusi ennätystä heinäkuussa 2014. Sisäradoilla Tourret juoksi Ranskan ennätykset 50 metrin aitajuoksussa (6,81) ja 60 metrin aitajuoksussa (7,84). ==Henkilökohtaiset ennätykset== * 50 metrin aitajuoksu (hallissa): 6,81 (1991) * 60 metrin aitajuoksu (hallissa): 7,82 (1991) * 100 metrin aitajuoksu: 12,56 (1990) * Korkeushyppy: 174 (1985), hallissa 175 (1986) * Pituushyppy: 623 (1985) * Seitsenottelu: 5 493 ==Lähteet== * * ===Viitteet=== Luokka:Ranskalaiset pika- aitajuoksijat Luokka:Vuonna 1967 syntyneet Luokka:Elävät henkilöt
Dimítrios Petrokókkinos

Dimítrios Petrokókkinos (; 17. huhtikuuta 1878 – 10. helmikuuta 1942) oli kreikkalainen tennispelaaja ja olympiamitalisti. Hän pelasi Ateenan olympialaisissa 1896 sekä kaksin- että nelinpeleissä. Petrokókkinos voitti nelinpelissä hopeaa yhdessä Dionýsios Kásdagliksen kanssa. Kaksinpelissä hän putosi ensimmäisellä kierroksella hävittyään Evángelos Rállikselle ja oli jaetulla kahdeksannella sijalla. ==Lähteet== Luokka:Kreikkalaiset olympiamitalistit Luokka:Kreikkalaiset tennispelaajat Luokka:Vuonna 1878 syntyneet Luokka:Vuonna 1942 kuolleet
Mallinkaistenjärvi

Mallinkaistenjärvi on Kanta-Hämeessä Janakkalassa Mallinkaisten, Jokimaan ja Löyttymäen kylien välissä sijaitseva järvi. == Maantietoa == Järven pinta-ala on 220 hehtaaria, mikä tekee siitä Janakkalan kunnan seitsemänneksi suurimman järven . Se on 3,4 kilometriä pitkä ja 1,7 kilometriä leveä. Sen rantaviivan pituus on 22,6 kilometriä. Saaria on 20, joista yksi on yli hehtaarin, 12 ovat yli aarin ja 7 alle aarin kokoisia. Saarten yhteispinta-ala on 57,4 ha ja rantaviivan yhteispituus on 7,6 kilometriä. Järven vedenpinnan korkeus on 116,5 metriä mpy. Järven tilavuudeksi on luotaamalla saatu 11 277 tuhatta kuutiometriä ja sen keskisyvyys on 5,1 metriä ja suurin syvyys on 18,9 metriä. Syvin kohta sijaitsee Olvi- ja Selkäsaarten kohdalla Isoselällä. Järvi jakautuu Iso- ja Vähäselkään, joiden väliin jää 1,9 kilometriä pitkä Hirvisalo, jolla on peltoja ja kesäasutusta. Hirvisalon luoteispuolella sijaitsevat Vuohi-, Kotka-, Liki-, Kallio- ja Uimasaari, länsipuolella on vain pienet luodot, itäpuolella Selkä- ja Olvisaari, ja saaren eteläkärjen molemmilla puolilla muun muassa Koppi- ja Pillansaari. Järvellä on vielä joitakin erityisiä lahtia. Pohjoisessa ovat Niemelän ja Saarisenlahdet, länsirannassa Kylkiäisenlahti, itärannassa 850 metriä pitkä ja alle 100 metriä leveä Valskerinlahti, eteläisen Marjamäenlahden itäpuolelta työntyy koilliseen 10 metrisen salmen kautta Saparo. == Vesistösuhteet == Järvi kuuluu Kokemäenjoen vesistössä Vanajan reitin valuma-alueella Puujoen alueeseen. Tämän sisällä järvi kuuluu Mallasjoen valuma-alueeseen. Järveen laskee seitsemän metsäojaa, joista huomattavimmat ovat Kylkiäisen lyhyt laskuoja järven itäosaan ja Huntti-, Iso- ja Pikkusuon sekä Mustavirran ja Hyvä-Valkeen yhteinen laskuoja Niemelänlahteen. Järven laskuoja lähtee Saparon pohjoispäästä ja se virtaa luontaisena alas koskeen, jonka jälkeen se kääntyy itää yhtyen Mallasjokeen. == Historiaa == Vuoden 1855−1856 Kalmbergin kartastossa järven nimi kirjoitettiin "Mallingaisjärvi". Järvi oli tuolloin täysin autio. Laskujoessa oli mylly kohdassa, jonka nimi oli ”Sammalisto”. Vuonna 1966 julkaistussa peruskartassa on mökkirakennuksia runsaana Hirvisalossa, järven eteläpäässä, Kylkiäisen laskuojan ympärillä ja Kärvenmaan niemessä. Seuraavassa vuoden 1979 kartassa niitä tuli lisää edellisten alueiden rannoille. Laskujoki putosi koskessa monta metriä ja teki mutkan koulun kohdalla, jonka jälkeen se yhtyi Mallasjoessa olevan sahan patoaltaaseen. == Virkistys == Mallinkaistenjärvellä Kylkiäistenlahdella on oma kunnan omistama virkistysalue ja se on suosittua kesämökkiseutua. Sekä Karkkuniemessä että Valskerinlahdella on polun varressa laavut. == Lähteet == Luokka:Puujoen alue Luokka:Janakkalan järvet
Saloistenjärvi

Saloistenjärvi eli myös Lempellonjärvi on Kanta-Hämeessä Janakkalassa Lempellon kylän lähellä sijaitseva järvi. == Maantietoa == Järven pinta-ala on 122 hehtaaria ja se on 1,7 kilometriä pitkä ja 1,0 kilometriä leveä. Järveä ympäröivät harjut ja moreenikankaat, jotka eristävät järven valuma-alueen ympäristöstään pieneksi altaaksi. Sen rantaviivan pituus on 5,3 kilometriä ja rannoista yli puolet ovat metsää ja loput peltoa. Järven lähiympäristössä on yli kymmenen maatilaa ja rannoille ja rantojen tuntumaan on rakennettu noin 50 vapaa-ajan asuntoa. Järven vedenpinnan korkeus on 135,8 metriä mpy. == Vesistösuhteet == Järvi kuuluu Kokemäenjoen vesistössä Vanajan reitin valuma- alueella Sääjärvenojan valuma-alueeseen, johon järvi kuuluu. Järveen laskee muutama lyhyt oja. Etelästä siihen tulee Puolukkasuolta soiden kuivatusoja ja Saloisten pelloilta pari peltoojaa. Isojärveen laskee Jukuanlahdelta lyhyt laskuoja järviä erottavan kannaksen ylitse Taipaleenlahteen. Vedet kulkeutuvat tämän jälkeen muutaman järven ketjussa lounaaseen, jossa Sääjärvenoja laskee Harvialassa Hiidenjokeen ja se puolestaan Vanajaveteen. == Historiaa == Vuoden 1855−1856 Kalmbergin kartastossa järven nimi kirjoitettiin "Lempeldonjärvi". Sen itärannalla sijaitsi ”Salois by” ja länsirannalla ”Lempeldo by”. Samaan aikaan järven länsipuolella ollutta Isojärveä kutsuttiin ”Saloisjärveksi”. Vielä vuoden 1964 peruskartassa järveä kutsuttiin Lempellonjärveksi, mutta vuoden 1975 kartassa oli kirjoitettuna ”Saloistenjärvi eli Lempellonjärvi”. == Lähteet == Luokka:Sääjärvenojan valuma-alue Luokka:Janakkalan järvet
Mirja Jämes

Mirja Leena Salminen (o.s. Jämes, 13. lokakuuta 1924 Jyväskylä – 20. heinäkuuta 2020 Espoo) oli suomalainen yleisurheilija. Jämes karsiutui Lontoon 1948 olympialaisten 80 metrin aitajuoksun alkuerissä. Hän voitti ensimmäisenä suomalaisnaisena akateemisen maailmanmestaruuden, 80 metrin aitajuoksussa vuonna 1947. Seuratasolla ”Mirkku” Jämes edusti Jyväskylän Kisa-Tovereita. Hän voitti Suomen mestaruuden 80 metrin aitajuoksussa vuosina 1945, 1947 ja 1948, 100 metrin juoksussa vuosina 1945 ja 1947, pituushypyssä vuonna 1945 sekä 4 × 100 metrin viestijuoksussa vuosina 1945, 1946, 1947 ja 1948. Mirja Salminen valmistui Teknillisen korkeakoulun kemian osastolta diplomi-insinööriksi vuonna 1950. Uransa hän teki opettajana työskennellen Porin teknillisen oppilaitoksen yliopettajana. Myöhemmin hän siirtyi miehensä teollisuusneuvos Kauko Salmisen työn mukana Valkeakoskelle ja Kauniaisiin. == Henkilökohtaiset ennätykset == * 100 metrin juoksu: 12,6 (1948) * 80 metrin aitajuoksu: 11,9 (1947) * Korkeushyppy: 148 (1948) * Pituushyppy: 521 (1948) == Lähteet == * * ===Viitteet=== == Aiheesta muualla == * Luokka:Suomalaiset pika-aitajuoksijat Luokka:Suomalaiset pikajuoksijat Luokka:Suomalaiset pituushyppääjät Luokka:Suomalaiset opettajat Luokka:Vuonna 1924 syntyneet Luokka:Vuonna 2020 kuolleet
Mallasjoki

Mallasjoki on noin 10 km pitkä joki pääosin Janakkalan Löyttymäen alueella, missä se on myös Hausjärven ja Janakkalan rajajokena. Joki saa alkunsa Janakkalan Saloisten Metsä-Eerolan ja Eerolan Kakarilammin suolta sekä Anttilan Rajalammesta. Löyttymäessä Mallasojan Suvantoon laskee Mallinkaistenjärven Saparosta tuleva Mallaspuro. Patolammesta laskevaa virtaa kutsutaankin jo Mallasjoeksi. Joki laskee Puujokeen Hausjärven rajalla. Luokka:Janakkalan joet Luokka:Hausjärven joet Luokka:Suomen joet Luokka:Puujoen alue
Kyllikki Naukkarinen

Kyllikki Anna-Liisa Hirvonen (o.s. Naukkarinen, 20. maaliskuuta 1925 Enso – 12. helmikuuta 2011 Pori) oli suomalainen yleisurheilija. Kyllikki Naukkarinen karsiutui Lontoon 1948 olympialaisten 80 metrin aitajuoksun alkuerissä. Seuratasolla hän edusti Porin Pyrintöä. Hän voitti Suomen mestaruuden 80 metrin aitajuoksussa vuosina 1946 ja 1949 (aika 12,5) sekä saavutti SM-hopeaa samassa lajissa vuosina 1947 ja 1948. Hän voitti TUL:n mestaruuden 80 metrin aitajuoksussa vuosina 1946, 1947 ja 1951 sekä joukkuevoimistelussa vuonna 1950; lisäksi hän saavutti hopeamitaleja korkeushypyssä ja pituushypyssä. Kova aikalaiskilpakumppani oli Reposaaren Maire Österdahl. == Henkilökohtaiset ennätykset == * 80 metrin aitajuoksu: 12,1 s * Korkeushyppy: 145 cm * Pituushyppy: 496 cm == Lähteet == * * * Yleisurheilun Kuvalehti, 3/2011, In Memoriam, s. 48. === Viitteet === == Aiheesta muualla == * Luokka:Suomalaiset pika-aitajuoksijat Luokka:Suomalaiset korkeushyppääjät Luokka:Suomalaiset pituushyppääjät Luokka:Suomalaiset voimistelijat Luokka:Vuonna 1925 syntyneet Luokka:Vuonna 2011 kuolleet
Tony Marsh

Anthony Ernest "Tony" Marsh (20. heinäkuuta 1931 Stourbridge, Englanti – 7. toukokuuta 2009) oli brittiläinen Formula 1 -kuljettaja. Hän osallistui viiteen Formula 1 -osakilpailuun kausilla 1957–1958 ja 1961. Hän oli parhaimmillaan kahdeksas Saksan GP:ssä 1958. Marsh on voittanut Britannian Hillclimbing -sarjan mestaruuden kuudesti vuosina 1955–1957 ja 1965–1967. Hän kilpaili myös vuoden 1970 Le Mansin 24 tunnin ajossa John Wagstaffin kanssa. Marsh palasi kilpailemaan vuonna 1986 Marchilla. Hänen ajajansa Simon Law kuoli kolarissa Brighton Speed Trialsissa vuonna 1993. Marsh kuoli vuonna 2009 jouduttuaan sairaalaan hengitysvaikeuksien takia. == Lähteet == Luokka:Brittiläiset Formula 1 -kuljettajat Luokka:Vuonna 1931 syntyneet Luokka:Vuonna 2009 kuolleet